3 หุ้นรับเหมา แห่เซ็นสัญญางานโยธารถไฟทางคู่ 5 สาย 28 ธ.ค.นี้
3 หุ้นรับเหมา แห่เซ็นสัญญางานโยธารถไฟทางคู่ 5 เส้น 9 สัญญา วงเงิน 6.31 หมื่นลบ. กับรฟท. 28 ธ.ค.นี้ เล็งเปิดประมูลเฟส 2 ราวก.พ.-มี.ค.61
28 ธ.ค. 2560

นายอาคม เติมพิทยาไพสิฐ รมว.คมนาคม เปิดเผยว่า การรถไฟแห่งประเทศไทย (รฟท.) เตรียมลงนามสัญญางานโยธาของงานก่อสร้างโครงการรถไฟทางคู่ 5 เส้นทาง 9 สัญญา รวมวงเงิน 63,066 ล้านบาทกับผู้รับเหมาในวันที่ 28 ธ.ค.60 หลังจากนั้นจะเริ่มเบิกจ่ายงบประมาณในไตรมาส 1/61 ประมาณ 15% ของวงเงิน
ทั้งนี้ บริษัทอิตาเลียนไทย ดีเวล๊อปเมนต์ จำกัด (มหาชน) หรือ ITD เป็นผู้เสนอราคาต่ำสุด 3 สัญญา รวมมูลค่า 22,657 ล้านบาท , บริษัทซิโน-ไทย เอ็นจิเนียริ่ง แอนด์ คอนสตรัคชั่น กัด (มหาชน) หรือ STEC เป็นผู้เสนอราคาต่ำสุด 2 สัญญา รวมมูลค่า 13,512 ล้านบาท
ส่วนบริษัทยูนิค เอ็นจิเนียริ่ง แอนด์ คอนสตรัคชั่น กัด (มหาชน) หรือ UNIQ เป็นผู้เสนอราคาต่ำสุด 2 สัญญา รวมมูลค่า 18,699 ล้านบาท และบริษัท เอ.เอส.แอสโซซิเอท แอนด์ คอนสตรัคชั่น 1 สัญญา มูลค่า 8,198 ล้านบาท
ขณะเดียวกัน รฟท. เตรียมเปิดประมูลโครงการรถไฟทางคู่ระยะที่ 2 จำนวน 9 เส้นทาง ในราวเดือน ก.พ.-มี.ค.61